CELEX: 62009CA0378
Language: fi
Date: 2010-06-10 00:00:00
Title: Asia C-378/09: Unionin tuomioistuimen tuomio (kahdeksas jaosto) 10.6.2010 — Euroopan komissio v. Tšekin tasavalta (Jäsenyysvelvoitteiden noudattamatta jättäminen — Direktiivi 85/337/ETY — 10 a artiklan ensimmäinen — kolmas kohta — Tiettyjen julkisten ja yksityisten hankkeiden ympäristövaikutusten arviointi — Kansallinen säännöstö, jossa rajoitetaan muutoksenhakuoikeutta ympäristöä koskeviin päätöksiin — Säännöksen määräajassa tapahtuvan täytäntöönpanon laiminlyönti)

31.7.2010   
            
            
               FI
            
            
               Euroopan unionin virallinen lehti
            
            
               C 209/10
            
         Unionin tuomioistuimen tuomio (kahdeksas jaosto) 10.6.2010 — Euroopan komissio v. Tšekin tasavalta
   (Asia C-378/09) (1)
   
   (Jäsenyysvelvoitteiden noudattamatta jättäminen - Direktiivi 85/337/ETY - 10 a artiklan ensimmäinen - kolmas kohta - Tiettyjen julkisten ja yksityisten hankkeiden ympäristövaikutusten arviointi - Kansallinen säännöstö, jossa rajoitetaan muutoksenhakuoikeutta ympäristöä koskeviin päätöksiin - Säännöksen määräajassa tapahtuvan täytäntöönpanon laiminlyönti)
   2010/C 209/14
   Oikeudenkäyntikieli: Tšekki
   
      Asianosaiset
   
   
      Kantaja: Euroopan komissio (asiamiehet: M. Šimerdová ja J.-B. Laignelot)
   
      Vastaaja: Tšekin tasavalta (asiamiehet: M. Smolek ja J. Jirkalová)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY (EYVL L 175, s. 40), sellaisena kuin se on muutettuna neuvoston direktiivillä 97/11/EY (EYVL L 73, s. 5) ja Euroopan parlamentin ja neuvoston direktiivillä 2003/35/EY (EUVL L 156, s. 17), 10 a artiklan ensimmäisen, toisen ja kolmannen kohdan noudattamatta jättäminen — Kansallinen säännöstö, jossa rajoitetaan yleisön osallistumista ympäristöä koskeviin päätöksentekomenettelyihin
   
      Tuomiolauselma
   
   
               1)
            
            
               Tšekin tasavalta ei ole noudattanut tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY, sellaisena kuin se on muutettuna 26.5.2003 annetulla Euroopan parlamentin ja neuvoston direktiivillä 2003/35/EY, 10 a artiklan ensimmäisen, toisen ja kolmannen kohdan mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.
            
         
               2)
            
            
               Tšekin tasavalta velvoitetaan korvaamaan oikeudenkäyntikulut.
            
         
      (1)  EUVL C 312, 19.12.2009.